

REPUBLIKA HRVATSKA

LIČKO-SENJSKA ŽUPANIJA

G R A D G O S P I Ć

GRADONAČELNIK

KLASA: 406-06/23-01/1

URBROJ: 2125-1-02-23-03

Gospić, 07. prosinca 2023. godine

**GRADSKO VIJEĆE GRADA GOSPIĆA**

**Predmet: Prijedlog Odluke o davanju suglasnosti za isknjiženje nefinancijske**

 **imovine Pučkog otvorenog učilišta dr. Ante Starčević Gospić**

 **iz poslovnih knjiga**

 - na razmatranje i donošenje – dostavlja se -

*Poštovani,*

na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21) dostavljamo Vam *prijedlog Odluke o*  *davanju prethodne suglasnosti za isknjižavanje imovine Pučkog otvorenog učilišta dr. Ante Starčević iz poslovnih knjiga* na razmatranje i donošenje.

*Pravna osnova*

* članak 102. Zakona o proračunu („Narodne novine“ br.144/21)
* članak 16. Pravilnika o proračunskom računovodstvu („Narodne novine“ br. 124/14, 115/15, 87/16, 3/18, 126/19, 108/20)
* članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-p.t., 7/15 p.t. i 1/18, 3/20, 1/21),

*Razlozi za donošenje akta*

Upravno vijeće Pučkog otvorenog učilišta dr. Ante Starčević Gospić, ustanove kojoj je osnivač Grad Gospić dostavilo je Gradu Gospiću Zahtjev kojim se traži suglasnost za isknjižavanje iz poslovnih knjiga oštećene imovine koja nema uporabnu vrijednost. Uz Zahtjev dostavljeno je i obrazloženje da je temeljem obavljene revizije Državnog ureda za reviziju za 2021. godinu preporučeno utvrditi vrijednost imovine (krovište Doma kulture u Ličkom Osiku) koji je knjižen u poslovnim knjigama Pučkog otvorenog učilišta „Dr. Ante Starčević" Gospić, iskazan kao ulaganje na tuđoj imovini nabavne vrijednosti 643.811,00 kn/85.448, 40 eura, a sadašnje vrijednosti 513.207,00 kn/ 68.114,27 eura na kontu ostala nematerijalna imovina 01261.

Nadalje, Inventurna komisija je sa stanjem na dan 31. 12. 2022. godine izašla na lokaciju navedenog objekta (ulaganja) te je utvrdila da krovište koje je zavedeno u poslovnim knjigama Pučkog otvorenog učilišta ,,Dr. Ante Starčević" kao takvo više ne postoji te da je na tome mjestu sagrađena nova zgrada što također dokazuje i dopis zaprimljen od Policijske uprave ličko-senjske, Policijske postaje Gospić, broj:511-04/05/3-KU-15/02 od 17. 10. 2022. godine u kojem stoji da je navedeno krovište izgorjelo u požaru dana 14.2.2002. godine.

Također, inventurna komisija u svom je izvješću navela da su stolice koje su bile uskladištene u podrumu Kina „Korzo", a koje više nisu bile za korištenje odvezene na uništenje 2. 3. 2022. godine što je dokazano Pratećim listom za otpad kojega je izdala tvrtka Komunalac Gospić d.o.o. pod brojem 200307-42383149470.

Ukupna nabavna vrijednost navedenih stolica knjiženih na kontu uredski namještaj 02212 je 261.205,44 kn/ 34.667,91 eura, a sadašnje vrijednosti, sukladno amortizaciji imovine, nemaju.

*Financijska sredstva potrebna za provedbu ovog akta*

Za provedbu ovog akta nisu potrebna proračunska sredstva.

Obzirom da su sukladno članku 33. Statuta Grada Gospića i sukladno navedenim zakonskim odredbama propisani načini raspolaganja imovinom predlaže se Gradskom vijeću Grada Gospića donošenje predmetne Odluke.

S poštovanjem,



Na temelju članka 102. Zakona o proračunu („Narodne novine“ br. 144/21) članka 16. Pravilnika o proračunskom računovodstvu („Narodne novine“ br. 124/14, 115/15, 87/16, 3/18, 126/19, 108/20) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15 p.t., 1/18, 3/20, 1/21), Gradsko vijeće Grada Gospića dana\_\_\_\_\_\_\_\_\_\_\_\_\_\_\_\_\_\_\_\_\_ 2023. godine, donijelo je

**O D L U K U
o davanju suglasnosti za isknjiženje nefinancijske imovine Pučkog otvorenog**

**učilišta dr. Ante Starčević Gospić iz poslovnih knjiga**

**Članak 1.**

Daje se suglasnost za isknjiženje nefinancijske imovine iz poslovnih knjiga Pučkog otvorenog učilišta dr. Ante Starčević, a koja zbog uništenja nema uporabnu vrijednost.

**Članak 2.**

Iz poslovnih knjiga Pučkog otvorenog učilišta dr. Ante Starčević isknjižava se imovina kako slijedi:

* Krovište Doma kulture u Ličkom Osiku – nabavne vrijednosti 643.811,00 kn /85.448, 40 eura, a sadašnje vrijednosti 513.207,00 kn / 68.114,27 eura
* Stolice u Kinu Korzo – nabavne vrijednosti 261.205,44 kn/ 34.667,91 eura, a sadašnje vrijednosti 0,00 kn/0,00 eura.

**Članak 3.**

U poslovnim knjigama Pučkog otvorenog učilišta dr. Ante Starčević, u analitičkoj evidencije dugotrajne materijalne imovine, evidentirat će se promjene sukladno ovoj Odluci.

**Članak 4.**

Odluka stupa na snagu osmog dana od dana objave u „Službenom vjesniku Grada Gospića“.

 PREDSJEDNICA GRADSKOG VIJEĆA

 GRADA GOSPIĆA

 Ana-Marija Zdunić, mag.iur., v.r.